CELEX: 62019CA0707
Language: da
Date: 2021-05-20 00:00:00
Title: Sag C-707/19: Domstolens dom (Femte Afdeling) af 20. maj 2021 — K.S. mod A.B. (anmodning om præjudiciel afgørelse fra Sąd Rejonowy dla Łodzi — Polen) (Præjudiciel forelæggelse – lovpligtig ansvarsforsikring for motorkøretøjer – direktiv 2009/103/EF – artikel 3 – forpligtelse til at dække tingsskade – rækkevidde – en medlemsstats lovgivning, der begrænser forpligtelsen til at dække de udgifterne til bugsering af et køretøj, der har været involveret i et færdselsuheld, til de udgifter, der er afholdt på denne medlemsstats område, og til de udgifter til parkering, der er nødvendige i forbindelse med en strafferetlig efterforskning eller på andet grundlag)

12.7.2021   
            
            
               DA
            
            
               Den Europæiske Unions Tidende
            
            
               C 278/7
            
         
      Domstolens dom (Femte Afdeling) af 20. maj 2021 — K.S. mod A.B. (anmodning om præjudiciel afgørelse fra Sąd Rejonowy dla Łodzi — Polen)
      (Sag C-707/19) (1)
      
      (Præjudiciel forelæggelse - lovpligtig ansvarsforsikring for motorkøretøjer - direktiv 2009/103/EF - artikel 3 - forpligtelse til at dække tingsskade - rækkevidde - en medlemsstats lovgivning, der begrænser forpligtelsen til at dække de udgifterne til bugsering af et køretøj, der har været involveret i et færdselsuheld, til de udgifter, der er afholdt på denne medlemsstats område, og til de udgifter til parkering, der er nødvendige i forbindelse med en strafferetlig efterforskning eller på andet grundlag)
      (2021/C 278/08)
      Processprog: polsk
      
         Den forelæggende ret
      
      Sąd Rejonowy dla Łodzi
      
         Parter i hovedsagen
      
      
         Sagsøger: K.S.
      
         Sagsøgt: A.B.
      
         Konklusion
      
      Artikel 3 i Europa-Parlamentets og Rådets direktiv 2009/103/EF af 16. september 2009 om ansvarsforsikring for motorkøretøjer og kontrollen med forsikringspligtens overholdelse skal fortolkes således, at
      
                  —
               
               
                  den er til hinder for en medlemsstats bestemmelse, hvorefter den lovpligtige ansvarsforsikring for motorkøretøjer kun dækker skader i form af udgifter til bugsering af det beskadigede køretøj, såfremt bugseringen finder sted på denne medlemsstats område; denne konstatering berører ikke medlemsstatens ret til — uden at anvende kriterier, der vedrører dens område — at begrænse godtgørelsen af udgifter til bugsering, og
               
            
                  —
               
               
                  den ikke er til hinder for en bestemmelse i en medlemsstat, hvorefter denne forsikring kun dækker skader, der består af udgifter til parkering af det beskadigede køretøj, hvis parkering var nødvendig i forbindelse med en efterforskning i en straffesag eller på andet grundlag, forudsat at denne begrænsning af dækningen finder anvendelse uden forskel i forhold til ejerens eller indehaveren af det beskadigede køretøjs bopælsmedlemsstat.
               
            
         (1)  EUT C 27 af 27.1.2020.